CELEX: C2005/193/09
Language: lv
Date: 2005-08-06 00:00:00
Title: Tiesas Spriedums (ceturtā palāta) 2005. gada 16. jūnijā lietā C-104/04 Eiropas Kopienu Komisija pret Francijas Republiku (Valsts pienākumu neizpilde — Direktīva 97/13/EK — Telekomunikāciju pakalpojumi — Ieguldījums pētniecībā un attīstībā)

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/6
            
         
      TIESAS SPRIEDUMS
   
   (ceturtā palāta)
   2005. gada 16. jūnijā
   lietā C-104/04 Eiropas Kopienu Komisija pret Francijas Republiku (1)
   
   (Valsts pienākumu neizpilde - Direktīva 97/13/EK - Telekomunikāciju pakalpojumi - Ieguldījums pētniecībā un attīstībā)
   (2005/C 193/09)
   tiesvedības valoda — franču
   Lietā C-104/04 par prasību sakarā ar valsts pienākumu neizpildi atbilstoši EKL 226. pantam, ko 2004. gada 27. februārī cēla Eiropas Kopienu Komisija (pārstāvji — Ž.-F. Paskjē [F. Pasquier] un M. Šoters [M. Shotter]) pret Francijas Republiku (pārstāvji — Ž. de Bergess [G. de Bergues] un S. Ramē [S. Ramet]), Tiesa (ceturtā palāta) šādā sastāvā: palātas priekšsēdētājs K. Lēnartss [K. Lenaerts], tiesneši K. Šīmans [K. Schiemann] un E. Levits [E. Levits] (referents), ģenerāladvokāts L. A. Hēlhuds [L. A. Geelhoed] sekretārs R. Grass [R. Grass], 2005. gada 16. jūnija ir pasludinājusi spriedumu, kura rezolutīvā daļa ir šāda:
   
               1)
            
            
               nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes 1997. gada 10. aprīļa Direktīvas 97/13/EK par vispārējo atļauju un individuālo licenču kopēju sistēmu sakaru pakalpojumu jomā 3. panta 2. punktu un 8. panta 1. punktu, aplūkojot tos kopsakarā ar tās pielikumu, Francijas Republika nav izpildījusi pienākumus, ko tai uzliek šī direktīva;
            
         
               2)
            
            
               Francijas Republika atlīdzina tiesāšanās izdevumus.
            
         
      (1)  OV C 94, 17.04.2004.